Avainsanat

Tiivistelmä



Avainsanat

1. Maatalous – Yhteinen maatalouspolitiikka – EMOTR:sta maksettava rahoitus – Tuki maaseudun kehittämiseen – Maatalouden tuotantomenetelmien ympäristötuki

(Neuvoston asetuksen N:o 1257/1999, sellaisena kuin se on muutettuna asetuksella N:o 1783/2003, 22 artikla ja 37 artiklan 4 kohta)

2. Maatalous – Yhteinen maatalouspolitiikka – EMOTR:sta maksettava rahoitus – Tuki maaseudun kehittämiseen – Maatalouden tuotantomenetelmien ympäristötuki

(Neuvoston asetuksen N:o 1257/1999, sellaisena kuin se on muutettuna asetuksella N:o 1783/2003, 22 artikla; komission asetuksen N:o 817/2004 68 artikla)

3. Maatalous – Yhteinen maatalouspolitiikka – EMOTR:sta maksettava rahoitus – Tuki maaseudun kehittämiseen – Maatalouden tuotantomenetelmien ympäristötuki

(Neuvoston asetuksen N:o 1257/1999, sellaisena kuin se on muutettuna asetuksella N:o 1783/2003, 22 artikla; komission asetuksen N:o 817/2004 68 artikla)

4. Maatalous – Yhteinen maatalouspolitiikka – EMOTR:sta maksettava rahoitus – Tuki maaseudun kehittämiseen – Maatalouden tuotantomenetelmien ympäristötuki

(Neuvoston asetuksen N:o 1257/1999, sellaisena kuin se on muutettuna asetuksella N:o 1783/2003, 22 artikla; komission asetuksen N:o 796/2004 16 artikla ja komission asetuksen N:o 817/2004 68 artikla)

Tiivistelmä

1. Euroopan maatalouden ohjaus- ja tukirahaston (EMOTR) tuesta maaseudun kehittämiseen annetun asetuksen N:o 1257/1999, sellaisena kuin se on muutettuna asetuksella N:o 1783/2003, 37 artiklan 4 kohdassa todetaan, että jäsenvaltiot voivat säätää maaseudun kehittämiseen tarkoitetun yhteisön tuen myöntämiselle täydentäviä tai tiukempia edellytyksiä, joiden on oltava johdonmukaisia tässä asetuksessa vahvistettujen tavoitteiden ja vaatimusten kanssa. Tältä osin mainitun asetuksen 22 kohdassa säädetään, että maaseudun ylläpitämiseen tähtääviä maatalouden tuotantomenetelmiä tuetaan ja että tällä tuella edistetään ympäristölle suotuisaa viljelyn laajaperäistämistä ja laajaperäisten laidunjärjestelmien hoitoa. Eläintiheyden edellytys, josta säädetään kansallisessa säännöstössä herkillä luonnonalueilla sijaitsevien laidunten osalta ja jonka tavoitteena on laidunmaiden, joilla on runsaasti kasvistoa ja eläimistöä, säilyttäminen ja jota sovelletaan mainitun 22 artiklan mukaisten tukien myöntämiseen, on näin ollen johdonmukainen tässä asetuksessa vahvistettujen tavoitteiden ja vaatimusten kanssa ja on mainitun asetuksen 37 artiklan 4 kohdan mukainen tukikelpoisuuden edellytys.

(ks. 31 ja 32 kohta)

2. Euroopan maatalouden ohjaus- ja tukirahaston (EMOTR) tuesta maaseudun kehittämiseen annetun asetuksen (EY) N:o 1257/1999, sellaisena kuin se on muutettuna asetuksella N:o 1783/2003, 22 artiklaan perustuvien tukien, joiden myöntäminen perustuu eläintiheyteen, osalta toimivaltaiset viranomaiset voivat tämän säännöksen ja asetuksen N:o 1257/1999 soveltamista koskevista yksityiskohtaisista säännöistä annetun asetuksen N:o 817/2004 68 artiklan mukaan tehdä yhdennetyn hallinto- ja valvontajärjestelmän tietojen ristiintarkastusta ja erityisesti nojautua kansallisen nautaeläinten tunnistus- ja rekisteröintijärjestelmän tietoihin.

(ks. 37 kohta ja tuomiolauselman 1 kohta)

3. Toimivaltaiset viranomaiset voivat, kun ne valvovat Euroopan maatalouden ohjaus- ja tukirahaston (EMOTR) tuesta maaseudun kehittämiseen annetun asetuksen N:o 1257/1999, sellaisena kuin se on muutettuna asetuksella N:o 1783/2003, 22 artiklassa säädetyn maatalouden ympäristötuen myöntämisedellytyksiä, tämän artiklan ja asetuksen N:o 1257/1999 soveltamista koskevista yksityiskohtaisista säännöistä annetun asetuksen N:o 817/2004 68 artiklan nojalla tarkastaa ainoastaan kansallisen nautaeläinten tunnistus- ja rekisteröintijärjestelmän tiedot, kun ne epäävät tuen, eikä niiden tarvitse välttämättä tehdä muita tarkastuksia.

Eläinten tunnistus- ja rekisteröintijärjestelmän tietokonepohjaisen tietokannan tavoitteena on nimittäin taata eläinten tehokas ja reaaliaikainen jäljitettävyys, joka on keskeistä kansanterveyden suojeluun liittyvistä syistä. Tämän tietokannan on näin ollen oltava täysin luotettava. Mainittu tietokanta voi siten sellaisenaan vahvistaa kyseisen tuen myöntämisedellytysten, kuten eläintiheyden, täyttymisen.

(ks. 42 ja 43 kohta sekä tuomiolauselman 2 kohta)

4. Euroopan maatalouden ohjaus- ja tukirahaston (EMOTR) tuesta maaseudun kehittämiseen annetun asetuksen N:o 1257/1999, sellaisena kuin se on muutettuna asetuksella N:o 1783/2003, 22 artiklassa ja asetuksen N:o 1257/1999 soveltamista koskevista yksityiskohtaisista säännöistä annetun asetuksen N:o 817/2004 68 artiklassa, kun niitä tulkitaan asetuksessa N:o 1782/2003 säädettyjen täydentävien ehtojen, tuen mukauttamisen ja yhdennetyn hallinto- ja valvontajärjestelmän soveltamista koskevista yksityiskohtaisista säännöistä annetun asetuksen N:o 796/2004 16 artiklan valossa, asetetaan kansallisille viranomaisille, sikäli kuin ne tarkastavat vain kansallisen nautaeläinten tunnistus- ja rekisteröintijärjestelmän tiedot, kun ne valvovat mainitussa 22 artiklassa säädetyn eläintiheyttä edellyttävän maatalouden ympäristötuen myöntämisedellytyksiä, näihin tukikelpoisuuden edellytyksiin liittyvä tietojenantovelvollisuus, jonka mukaan tätä tukea hakevalle viljelijälle on ilmoitettava, että eläimiä, joiden osalta havaitaan, ettei niitä ole tunnistettu tai rekisteröity kansallisessa nautaeläinten tunnistus- ja rekisteröintijärjestelmässä, pidetään eläiminä, joiden osalta on havaittu sääntöjenvastaisuuksia, joilla voi olla oikeudellisia vaikutuksia, kuten kyseisen tuen vähentäminen tai epääminen.

(ks. 51 kohta ja tuomiolauselman 3 kohta)